Man vas na moord op 3-jarigeŉ 30-jarige man is in hegtenis geneem na die moord op ŉ driejarige meisie in Uitenhage in die Oos-Kaap. Ao. Basil Seekoei, woordvoerder van die polisie, sê die man is Saterdagaand in hegtenis geneem nadat die meisie se lykie in ŉ huis gevind is. “Daar was steekwonde aan haar bolyf. Daar word beweer dat sy met ŉ mes gesteek is.” Seekoei sê die polisie ondersoek die motief vir die moord. Die verdagte sal Maandag in die Uitenhage-landdroshof verskyn.